b'\n_START_ARTICLE_\nProv\xc3\xadncies del Jap\xc3\xb3\n_START_PARAGRAPH_\nAbans de ser establert el modern sistema de prefectures, les illes del Jap\xc3\xb3 estaven dividides en desenes de kuni (\xe5\x9b\xbd, condats), el que es podria traduir com a prov\xc3\xadncies. Cada prov\xc3\xadncia estada dividida en gun (\xe9\x83\xa1, districte, que passaren a mencionar-se k\xc5\x8dri).\n_START_SECTION_\nHist\xc3\xb2ria\n_START_PARAGRAPH_\nLes prov\xc3\xadncies van ser originalment establertes per Ritsury\xc5\x8d com a unitats administratives i com a regions geogr\xc3\xa0fiques._NEWLINE_Al final del Per\xc3\xadode Muromachi, per\xc3\xb2, la seva funci\xc3\xb3 va ser gradualment suplantada pels dominis dels sengoku-daimyo. Sota el control d\'en Toyotomi Hideyoshi, les prov\xc3\xadncies van ser suprimides com a unitats locals d\'administraci\xc3\xb3 prim\xc3\xa0ria. En contrapartida, les van substituir els feus dels d\xc3\xa0imios.\n_START_SECTION_\nPer\xc3\xadode Edo\n_START_PARAGRAPH_\nEn el Per\xc3\xadode Edo, els feus eren coneguts com a han. Les prov\xc3\xadncies imperials i els dominis dels shoguns s\'establiren com a sistemes complementaris. Per exemple, quan el shogun ordenava un d\xc3\xa0imio fer un cens o elaborar un mapa, la feina s\'organitzava en base als kuni provincials.\n_START_SECTION_\nPer\xc3\xadode Meiji\n_START_PARAGRAPH_\nAmb la Restauraci\xc3\xb3 Meiji, els han van ser legitimats com a unitats administratives sota Fuhanken Sanchisei, van ser gradualment reempla\xc3\xa7ades per prefectures entre el 1868 i el 1871 (les prefectures urbanes s\'anomenaven fu i les prefectures rurals ken). Les prov\xc3\xadncies com a part del sistema d\'adreces no va ser abolit, ans al contrari, van augmentar. El 1871 el nombre de prefectures era de 304, mentre que el nombre de prov\xc3\xadncies era de 68, sense incloure Hokkaid\xc5\x8d o les Illes Ry\xc5\xabky\xc5\xab. Les fronteres entre les diverses prefectures eren molt complicades, am\xc3\xa9n que tampoc cassaven amb els l\xc3\xadmits de les prov\xc3\xadncies. Les prefectures van ser redu\xc3\xafdes gradualment fins a nom\xc3\xa9s 37 l\'any 1881. Afegint Hokkaid\xc5\x8d i Okinawa, es van generar les 47 prefectures actuals._NEWLINE_Les prov\xc3\xadncies es classifiquen en Kinais (dins de la capital), i set o vuit d\xc5\x8d (rutes o circuits), coneguts en conjunt com els goki shichid\xc5\x8d. Tot i aix\xc3\xb2, d\xc5\x8d en aquest context no s\'ha de confondre amb les l\xc3\xadnies de tr\xc3\xa0nsit modernes com la de T\xc5\x8dkaid\xc5\x8d, que va de Tokyo a Kyoto o Kobe. Al mateix temps, Hokkaid\xc5\x8d en aquest context no ha de ser conf\xc3\xb3s amb la Prefectura d\'Hokkaid\xc5\x8d, tot i que aquestes dues es sobreposen geogr\xc3\xa0ficament.\n_START_SECTION_\nActualment\n_START_PARAGRAPH_\nAvui dia, no hi ha hagut cap ordre oficial que abol\xc3\xads les prov\xc3\xadncies. No obstant, les prov\xc3\xadncies es consideren obsoletes, tot i que el seu nom \xc3\xa9s habitualment usat com a indicacions geogr\xc3\xa0fiques, noms de companyies i marques. A inicis dels 200, l\'aleshores governador de la Prefectura de Nagano, en Yasuo Tanaka (president del Nou Partit Nip\xc3\xb3), va proposar reanomenar la seva prefectura "Shinsh\xc5\xab" (\xe4\xbf\xa1\xe5\xb7\x9e, un nom derivat de la Prov\xc3\xadncia de Shinano) doncs encara era molt usat, com per exemple els Shinsh\xc5\xab soba (\xe4\xbf\xa1\xe5\xb7\x9e\xe3\x81\x9d\xe3\x81\xb0), Shinsh\xc5\xab miso (\xe4\xbf\xa1\xe5\xb7\x9e\xe5\x91\xb3\xe5\x99\x8c) i la Universitat Shinshu._NEWLINE_Aquests noms de prov\xc3\xadncies es consideren d\'inter\xc3\xa9s hist\xc3\xb2ric. Tamb\xc3\xa9 s\xc3\xb3n usats com a noms d\'\xc3\xadtems diversos, incloent cognoms, molts dels quals es van popularitzar despr\xc3\xa9s del Per\xc3\xadode Edo. Alguns exemples serien els sanuki udon, iyokan, el Tosa inu, i l\'awa odori. Les estacions del tren del Jap\xc3\xb3 tamb\xc3\xa9 usen els noms de les prov\xc3\xadncies, m\xc3\xa9s enll\xc3\xa0 de pel seu rerefons hist\xc3\xb2ric, per a distingir-se d\'estacions amb noms similars en altres prefectures._NEWLINE_Alguns noms de prov\xc3\xadncies s\'usen per a indicar parts d\'un districte de les actuals prefectures en conson\xc3\xa0ncia amb les seves caracter\xc3\xadstiques culturals i geogr\xc3\xa0fiques. En molts casos aquests noms tamb\xc3\xa9 s\xc3\xb3n usats en els senyals de tr\xc3\xa0nsit, com per exemple Hoku-Setsu (\xe5\x8c\x97\xe6\x91\x82) que vol dir \xc3\xa0rea Settsu (\xe6\x91\x82\xe6\xb4\xa5) del nord (\xe5\x8c\x97)._NEWLINE_Els districtes s\xc3\xb3n considerats encara com a subdivisions de les prefectures, tot i aix\xc3\xb2, si s\xc3\xb3n part d\'una fusi\xc3\xb3 o divisi\xc3\xb3 d\'antigues prov\xc3\xadncies, poden ser compartits entre diverses prefectures (com el cas del Districte Adachi original de la Prov\xc3\xadncia de Musashi, que actualment est\xc3\xa0 dividida entre el districte electoral d\'Adachi de Tokyo i el Districte Kita-Adachi de Saitama. Moltes d\'aquests antics districtes provincials han estat dissolts al pas que les seves capitals han anat creixent com a grans ciutats o pobles. Vegeu les p\xc3\xa0gines individuals de cada prefectura per a veure les fusions o abolicions de districtes.'